ఇండియా గేట్
యమునా నది తీరాన ఉన్న భారత దేశపు రాజధాని నగరంలో ఉన్న చూడచక్కని ప్రదేశాలలో ఒకటైన ఇండియా గేట్ (India Gate) 9 దశాబ్దాల క్రితం మొదటి ప్రపంచ యుద్ధంలో మరియు అఫ్ఘన్ యుద్ధంలో అమరులైన 90 వేల యుద్ధజవానుల స్మృత్యర్థం నిర్మించిన అపురూప కట్టడం. 42 మీటర్ల ఎత్తు ఉన్న ఈ కట్టడం భరత్‌పూర్ ఎర్రరాయితో నిర్మించబడింది. 1971 నుంచి ఇక్కడ అమర్‌ జవాన్ జ్యోతి కూడా వెలుగుతోంది. ఇండియా గేట్ పరిసరాలలో చూడముచ్చటగా ఉన్న పచ్చిక బయళ్ళు, చిన్నారులు ఆడుకోవడానికి సుందరమైన పార్కు, బోట్‌ క్లబ్ ఉండటమే కాకుండా ఇక్కడి నుంచి నేరుగా రాష్ట్రపతి భవన్ చూడడం మరుపురాని అనుభూతినిస్తుంది.
ఇండోర్
మీటర్ గేజ్ మరియు బ్రాడ్ గేజ్ రైల్వేస్ విధులు రెండింటినీ నిర్వహిస్తున్న భారతదేశంలోని పలు ప్రాంతాల్లో ఇండోర్ ఒకటి. సాధారణ రైలు సేవలు ఇండోర్‌ను దేశంలోని ఇతర భాగాలకు అనుసంధానిస్తున్నాయి. సమీప రాట్లమ్ జంక్షన్, ఉజ్జయినీ జంక్షన్, ఖాంద్వా మరియు భూపాల్ జంక్షన్ స్టేషనుల నుండి కూడా రైళ్లు ఉన్నాయి. వీటిని రైలు లేదా రోడ్డు ద్వారా 2-5 గంటల్లో చేరుకోవచ్చు.